На основу члана 33. Статута Града Ужица („Службени лист Града Ужица“, број 04/19), Скупштина Града Ужица, на седници одржаној .12.2022.године, донела је

**OДЛУКУ**

**О УТВРЂИВАЊУ ПРИХОДА КОЈИ ПРИПАДАЈУ ГРАДУ, ОДНОСНО ГРАДСКОЈ ОПШТИНИ СЕВОЈНО У 2023. ГОДИНИ**

**Члан 1.**

Овом Oдлуком утврђује се расподела прихода између Града Ужица и градске општине Севојно у 2023. години.

**Члан 2.**

Приходи који по Закону о финансирању локалне самоуправе припадају граду, распоређују се граду и градској општини Севојно на следећи начин:

1. Граду Ужицу припадају приходи:

* порез на зараде;
* порез на доходак грађана и то на:
* приходе од самосталних делатности;
* приходе од давања у закуп покретних ствари;
* порез на земљиште;
* порез на приходе од осигурања лица;
* порез на друге приходе;
* остали приходи у складу са Законом;
* порез на имовину;
* порез на наслеђе и поклон;
* порез на пренос апсолутних права;
* комунална такса за држање моторних друмских и прикључних возила, осим пољопривредних возила и машина;
* накнада за промену намене обрадивог пољопривредног земљишта;
* накнада за загађивање животне средине;
* накнада од емисије SO², NO² прашкастих материја и одложен отпад;
* боравишна такса;
* посебна накнада за заштиту и унапређење животне средине;
* комунална такса за истицање фирме на пословном простору;
* приходи по основу донација Граду;
* текући трансфери од других нивоа власти у корист нивоа градова;
* капитални трансфери од других нивоа власти у корист нивоа градова;
* камате на средства консолидованог рачуна трезора града;
* дивиденде буџета градова;
* туристичка накнада;
* приходи од давања у закуп, односно на коришћење непокретности у државној својини које користе градови и индиректни корисници њиховог буџета;
* приходи од закупнине за грађевинско земљиште у корист нивоа градова;
* доприноси за уређивање грађевинског земљишта;
* приходи које својом делатношћу остваре органи и организације градова;
* приход од новчаних казни за прекршаје у корист нивоа градова;
* текући добровољни трансфери од физичких и правних лица у корист нивоa градова
* мешовити и неодређени приходи;
* приходи од новчаних казни за саобраћајне прeкршаје;
* остале локалне комуналне таксе;
* други приходи и примања града утврђени Законом.

2. Град Ужице уступа део прихода од пореза на зараде, пореза на имовину и пореза на друге приходе градској општини Севојно и то:

|  |  |  |  |
| --- | --- | --- | --- |
| Oпштинa  Севојно | 711110 - Порез на зараде | 713120 - Порез на имовину | 711190 - Порез на друге приходе |
|  | 1,08% | 1,62% | 0,60% |

**Члан 3.**

Градска општина Севојно може у 2023. години да планира укупна средства потребна за исплату плата запослених у складу са Законом о буџетском систему („Сл. гласник РС“, број 54/2009, 73/2010, 101/2010, 101/2011, 93/2012, 62/2013, 63/2013 – испр.,108/2013, 142/2014, 68/2015-др.закон, 103/2015, 99/2016, 113/2017, 95/2018,31/2019, 72/2019 и 149/2020) и Упутством министарства финансија.

Градска општина не може засновати радни однос на неодређено и одређено време, нити ангажовати лица по основу уговора о делу и уговора о обављању привремених и повремених послова у 2023. години, без претходне сагласности Градоначелника и мишљења управе Града Ужица надлежне за финансије.

Уколико средства за плате запослених у градској општини не буду планирана и исплаћивана на начин утврђен у ставу 1. овог члана, Градоначелник ће донети решење о привременој обустави преноса средстава градској општини Севојно.

О привременој обустави преноса средстава Градоначелник доставља обавештење председнику градске општине у којем наводи разлоге за обуставу преноса средстава.

Привремена обустава преноса средстава траје до отклањања неправилности утврђених при планирању или исплати средстава за плате запослених у градској општини.

**Члан 4.**

Уколико се у току године пренесу нове надлежности градској општини обим додатних средстава обезбедиће се у складу са Законом о буџетском систему.

**Члан 5.**

Одлука ступа на снагу даном објављивања у “Службеном листу Града Ужица“, а примењује се од 01.01.2023. године.

**ПРЕДСЕДНИК СКУПШТИНЕ**

**Бранислав Митровић**

***О Б Р А З Л О Ж Е Њ Е***

Правни основ за доношење ове Oдлуке садржан је у Закону о финансирању локалне самоуправе („Службени гласник РС“ бр. 62/2006, 47/2011, 93/2012 и 99/2013 ускл.дин.изн.,125/2014-ускл.дин.изн.,95/2015-ускл.дин.изн.,83/2016,91/2016-ускл.дин. изн.,104/2016-др. закон и 96/2017- ускл.дин.изн. и 89/2018- ускл.дин.изн. и 95/2018-др.закон) и Статуту града Ужица („Службени лист града Ужица 04/19).

На основу величине територије, броја становника, броја запослених и броја пореских обвезника пореза на имовину, утврђени су проценти од прихода:

* порез на зараде 1.08%,
* порез на друге приходе 0.60% и
* порез на имовину 1.62%,

које Град Ужице уступа Градској општини Севојно за период 01.01.2023. године до 31.12.2023. године.

Остале одредбе ове одлуке су у складу са Законом о буџетском систему ("Службени гласник РС'', број 54/2009, 73/2010, 101/2010, 101/2011, 93/2012, 62/2013, 63/2013-испр., 108/2013,142/2014, 68/2015- др.закон, 103/2015, 99/2016 и 113/2017, 95/2018, 31/2019 и 72/2019 и 149/2020) и Одлуком о буџету Града Ужица за 2023. годину.